ISIGIDIMI SAMAXOSA, DECEMBER 1, 1887. 91

segama lake. Kwati ngo January, ukufa kwelizwe ngeka Mlanjeni (1851) bati abantu base Mgqakwebe (Pirie) nabase Ncemera (Peclton), nabase Cumakala (Stuttorheim) beza kuhlangana beyintsabo kwa Buluneli, bebalekela ehlatini kona, bati bebonke, sekundawonye nabakowabo, ya ngamawaka angapezulu kwamatatu (8,000). Babe ngemagqoboka bonke abo bantu. Abo babe ngamagqoboka babe salamana nabo bangengawo, balandela bona ko ngoko, babe pantsi kwempembelelo zamagqoboka.

Kute ke lakufa ilizwe bati abo bakuqondayo okuyakufuneka, kwa nokukuqwebola basebenyusa amanani e transport kwa oko, ati amagqoboka kuba eb’ongekaziqondi ezonto na nenqwelo ne nkomo, afane anela kukuqoshisa inqwelo zawo nga mananana apantsi nje kodwa, ati nokutengisa ezinkomeni zawo azitengisa nga manani apambi kwe mfazwe. Ati ngokwenjenjalo amnceda u Rulumente obeyakuxakeka, aza ngoko alozeka wona ekubeni ange efumene amawaka eponti.

Lamawaka matatu abantu ayehlala kwa Buluneli, kususela ku January 1851 kuse ku April we 1853. Kulo lonke eloxa, akufunekanga nganto ukuba mabamiselwe mapolisa nokuba nga madindala okubakangela.

U Rulumente akazange apulukwe nayidobilityi ngabo ngomntu omakabakangele. Babe pantsi kwa maxego ango Revs. Messrs. Liefeldt (Nofelite) we Berlin Society, John Boss (Lose) no' Brownlee (Buluneli.) Kulo mawaka matatu kule minyaka mibini ne nyanga ezintatu, akuko namnye wabo owake wamangalelwa nganto ematyaleni nangetyalana elincinane.

Eso ke yayisisiqamo semfundiso yabafundisi, nempembelelo zabo kupela.

Kodwa ke amaxesha aya eguquka, esima ngolunye uhlobo Namhla umzi ka Buluneli awuseyiyo into owawuyiyo ngemfazwe ka Mlanjeni. Isizatu soko sidandalazile. I King William’s Town le ide yayi 1850 iyiposana encinane, Lite lakuxa landa i Qonce, kwati ngoko kwanda landayo kwaba kwanjalo ukwanda kwabantsundu abaze kusekusebenza, baza ke abo basebenzi babekwa esikolweni. Bate ababantu xa basafikayo ke banga bazipata kakuhle nakuba beyimiginwa. Kodwa bate bakuqela, bakwanda nokwanda yati i Town Council, yabanika iziza, zokwaka izindlu zabo, yaye irafisa ngazo, baqala bayidela imfundiso yabafundisi.

Baqala beza notywala e Sikolweni, kwaqala kwapitizela kuseloko kude kube namhla nje.

Abafundisi bayimangalele lonto kwi Council, besiti mabasuswe apa aba bantu, kwati kuba kaloku bezicaka zabantu, befuneka emzini, ayahoywa mntu lo nto, babe okunye kungeniswa ngabo imali yi Council leyo, abesuswa ngoko, yanda ke yona inkohlakalo ngokunjalo.

Zite ngoko zonke impatshanga zelilizwe nemirungwane. engamadoda namankazana yafumana ihlati lokukotama kwizihlobo zayo ezingabaheyideni. Yonke lonto ibandelwe wa Buluneli yi Council.

U Rev. J. Harper osesikundleni sikabawo kade epindapi. nda ukuyimangalela lento, esiti mayigxotwe e Sikolweni yonke lemirungwane koko akancedanga nento. Ke namhla umzi ka Buluneli ulizala elitulela yonke inkunkuma encolileyo, namatshabane o Ncanyiweshe abavela kuba heyideni abasebenza kule dolopu. Kanti ke, pakati kwako konke ekukuti butyu kukoyo, abona banini-ndawo, bahleli bezikwebula kuzo zonke ezi zinto zala maka-ndilile enziwa yimiginwa yakowabo.

Kanti ke zonke ezo zenzo zimahlazo zenzeka kulo mzi ziyalatwa ngabo bazintshaba zomsebenzi wabafundisi kutiwa ziziqamo zemfundiso zabo.

Ndikolwa ukuba le ntlanganiso iyakuyivuma mhlope lendawo yokuba isityolo esinjalo asinamfanelo, asinasihlahla. Bendingake ndibekise into ngomzi wase Peelton apo umsebenzi wabafundisi uke wahlaziswa kwa yimisebenzi ekwa bunjalo, efana na leyo yakwa Buluneli; koko ixesha aliyi kundivumela.

Esinye isigxeko endike ndisive sitetwa ngabakoleki bemali kwa bantsundu base Zikolweni sesokuba—Kunzima kanye ukuyifumana imali (irafu) kumagqoboka kunakumaqaba. Kungade kube njalo. Kanti ke kona elogqoboka lingayirolanga irafu leyo, linento eliyirolileyo noko ngezinye indlela, ngapezu kwa maqaba lawo arole irafu leyo. Kuba ko ukuba njalo, kuti ngelixa iqaba lingakupi nento le eyimali ngezinye indlela, libe i gqoboka Iona ikuxa litenga ingubo zokwambata litengela nosapo Iwalo 11 tonga nezinye impahla ezingafuneki nganto kwi qaba. Ngapandle koko, igqoboka lixasa nemfundo yabantwana balo, kwa nenxaso yomsebenzi welizwi.

Ngapandle kwempembelelo yabafundisi, ukudibana kwa bamhlope nabantsundu bekungayi kunceda nto ukufundisa nokususa imikwa namasiko abantsundu. Anditsho ukuti akuko banxam kulo nto, kodwa kona eyona nto ininzi kwa wam amava yeyokuba ati amaqaba abese-Mlungwini iminyaka etile esebenza, ati wambi abe ebenxiba ingubo zase Mlungwini ngexa abesebenza, azati akubuyela ema-Xoseni azilahle, abuyele kwa semboleni. Ndingatuta ndibeka izizatu ezininzi ezibonisa lonyaniso. Sendiya kukankanya zibini kupela.

Kwati nge 1858 kwafika ama-Mfengu amabini, ehamba nentsapo yawo, efudukela kwa Ngqika. Omabini aye nencwadi zezimilo zawo, apo ebesebenza kona iminyaka emininzi, ezinikwe zinkosi zawo e Koloni. Enye igama layo ngu Adonis, yayi liqaba mpela. Yayinenkomo ezi likulu negusha ezise wakeni, yabe ingenisa imali ekumakulu amabini na matatu eponti ngonyaka. Irafu ebeyirola iminyaka yonke, nakuba kodwa ngapandle kwalo mali bekungapumi nto yimbi. Ibiti eninzi iye kumbelwa emhlabeni, okunye itenge kwa impahla ehambayo. U Adonis lowo wafa ngo Nca-yecibi. Kute lakuxola, unyana wake weza kucela ipasi kum, eya kudimbaza imali, kayise. wabuya newaka elinamakulu amahlanu eponti (£1,500)—Lomali yayimbelwe pantsi ayasebenza, yaza ngoko ayawazala amatole abe yakuba ziponti ezi £90 ngonyaka, ukuzalela i Koloni.

Unyana lowo uhlala kwi Sitili sase Monti ngoku emhlabeni owatengwa ngalomali kayise. Naye usapile impilo yobuheyideni akuko nto ayingenisela umbuso ngapandle kwe rafu zomhlaba wake lowo.

Ezinye yayi zinto zika Ntintili ezimbini zinosapo Iwazo luluninzi, zaye zombini zingalingani no Adonis ngempahla ehambayo.

Bate aba bafo baka Ntintili ndakubopa amanxowa, basebezakela ingxande kwa oko, bati kuba bengamagqoboka bazakela indlu yetyalike, bafumana ne Titshala yokufundisa usapo Iwabo, belunge kwi mvaba ye United Presbyterian, pantsi kuka Rev. Tiyo Soga. Kute kungenini kwavela konyana bento zika Ntintili abaye kufunda e Dikeni. Omnye wabo wazicubela ukuya e Livingstonia, ukuya kuncedisa kumsebenzi wabafundisi olapo, apo afike wasebe- nza ngonyamezelo kona, iminyaka emihlanu. Babini aba- ngaba Vangeli. Omnye use Mbulu, omnye ukwa Qumbu, ababini ngabalimi bomhlaba. Kunjalo nje kuko igwece elitsha elisafundayo, elilungiselwa ukuhamba kwasekondweni loyise no yise-mkulu.

Ama Ntintili aye ngenamali wona yokuyimbela pantsi. Imali yawo ebetenga ngayo impahla yokwambata kwawo nosapo Iwawo, nokufundisa usapo, nokutenga ezinye izinto azifanele abantu basekukanyeni.

Zininzi ke zona izibakala ezikwafana nezo endingazivelisayo, kodwa mazanele nezi ndizenzayo. Zibonisa izinto ezimveleleyo umntu akuba eligqoboka, kwa nezinto ababa zizo abantu xa bangapandle kokukanyiselwa, kwa nobu Krestu.

Kuninzi okutetwayo nokubaliweyo emapepeni malunga nokucasa nokutetelela imfundo yabantsundu. Elipepa alingebe ligqibe nto ukuba andenzanga mtshiti malunga nalondawo, nangani kufuneka ndiyingene kafutshane.